text: Med konen på nakken inden brylluppet
  26 februar 2011 kl. 16.51
  30 mænd fik i dag deres kommende koner på nakken allerede inden giftermålet.
  De var med i et kapløb på gågaden i Vejle for at vinde præmier for tusinder af kroner. Gommen var i fin habit med bruden på ryggen i brudekjole. der skulle løbes en distance på 120 meter.
  Brudeløbet er for alle, der skal giftes i år. Interessen for løbet har været overvældende. Parrene kommer fra Aalborg, Randers, Vejle, Faaborg, København, Flensborg og mange andre byer.
  Brudeløbets vindere blev Ida Ajken Jensen og Allan Howaldt fra Vejle, der sikrede sig præmier for omkring 50.000 kr.
  